CELEX: C2006/048/09
Language: hu
Date: 2006-02-25 00:00:00
Title: A Bíróság ítélete (második tanács)  2006. január 10.  a C-147/04. sz., (a Conseil d'État előzetes döntéshozatal iránti kérelme) De Groot en Slot Allium BV, Bejo Zaden BV kontra Ministre de l'Économie, des Finances et de l'Industrie, Ministre de l'Agriculture, de l'Alimentation, de la Pêche et des Affaires rurales ügyben (70/458/EGK irányelv – Zöldségvetőmag forgalmazása – 2. cikk – 92/33/EGK irányelv – Vetőmagokon kívüli zöldségszaporító és -ültetési anyagok forgalmazása – II. melléklet – Zöldségfajok közös fajtajegyzéke – Nemzeti szabályozás, amely alapján mogyoróhagyma néven csak ivartalanul szaporított mogyoróhagyma-fajtákat lehet forgalmazni – EK 28. cikk – Fogyasztóvédelem)

25.2.2006   
            
            
               HU
            
            
               Az Európai Unió Hivatalos Lapja
            
            
               C 48/5
            
         
      A BÍRÓSÁG ÍTÉLETE
   
   (második tanács)
   2006. január 10.
   a C-147/04. sz., (a Conseil d'État előzetes döntéshozatal iránti kérelme) De Groot en Slot Allium BV, Bejo Zaden BV kontra Ministre de l'Économie, des Finances et de l'Industrie, Ministre de l'Agriculture, de l'Alimentation, de la Pêche et des Affaires rurales (1) ügyben
   (70/458/EGK irányelv - Zöldségvetőmag forgalmazása - 2. cikk - 92/33/EGK irányelv - Vetőmagokon kívüli zöldségszaporító és -ültetési anyagok forgalmazása - II. melléklet - Zöldségfajok közös fajtajegyzéke - Nemzeti szabályozás, amely alapján mogyoróhagyma néven csak ivartalanul szaporított mogyoróhagyma-fajtákat lehet forgalmazni - EK 28. cikk - Fogyasztóvédelem)
   (2006/C 48/09)
   Az eljárás nyelve: francia
   A C-147/04. sz. ügyben a Bírósághoz az EK 234. cikk alapján benyújtott előzetes döntéshozatal iránti kérelem tárgyában, amelyet a Conseil d'État (Franciaország) a Bíróságnál 2004. március 22-én nyilvántartásba vett 2004. február 4-i végzésével az előtte a De Groot en Slot Allium BV, Bejo Zaden BV és a Ministre de l'Économie, des Finances et de l'Industrie, Ministre de l'Agriculture, de l'Alimentation, de la Pêche et des Affaires rurales között folyamatban lévő, a Comité économique agricole régional fruits et légumes de la Région Bretagne (Cerafel) részvételével folyó eljárásban terjesztett elő, a Bíróság (második tanács), tagjai: C. W. A. Timmermans tanácselnök, J. Makarczyk, C. Gulmann, G. Arestis (előadó) és J. Klučka bírák, főtanácsnok: D. Ruíz-Jarabo Colomer, hivatalvezető: K. Sztranc tanácsos, 2006. január 10-én meghozta ítéletét, amelynek rendelkező része a következő:
   Az 1988. június 13-i 88/380/EGK irányelvvel módosított, a zöldségvetőmag forgalmazásáról szóló, 1970. szeptember 29-i 70/458/EGK tanácsi irányelvvel ellentétes az ambition és a matador fajtának a közös fajtajegyzék mogyoróhagymáknak fenntartott rovatába vetőmagfajtaként történt felvétele.
   Az EK 28. cikkel ellentétes az olyan nemzeti szabályozás, mint a mogyoróhagyma forgalmazására vonatkozó 1990. május 17-i rendelet, amely „mogyoróhagyma” elnevezéssel kizárólag ivartalanul szaporított zöldségek forgalmazását engedélyezi, a vetőmagról szaporított, más tagállamban ugyanezen a néven termesztett és forgalmazott zöldségekét pedig nem.
   
      (1)  HL C 106., 2004.4.30.